Blåbærhaven 57, 8520 Lystrup – Ejendomsmæglerfirmaet John Frandsen
Blåbærhaven 57, 8520 Lystrup
FAMILIEVILLA I DEJLIGE LYSTRUP – TÆT PÅ ALT
Velkommen til Blåbærhaven i Lystrup, en by, der har alt at tilbyde. Det rolige og børnevenlige nabolag byder sig med velanlagte stisystemer og naturskønne omgivelser, som både skaber trygge rammer og en hyggelig stemning i kvarteret. Det tager kun et øjeblik at gå til den nærmeste skole og der er flere legepladser, fodboldklubber, idrætshal og fritidsaktiviteter i nabolaget, som blot er nogle af de ting, der gør netop denne adresse perfekt for familien. Bedst af alt er måske de mange naturskønne omgivelser, der indbyder til et dejligt friluftsliv og et afbræk i hverdagen.
Med ankomst til den solide villa leder den flisebelagte indkørsel jer op til carporten, hvorfra I kan gå tørfodet ind i huset via bryggerset. I dag starter vi dog fra den officielle entré, som ligger i forbindelse med tre børneværelser og et tilhørende brusebadeværelse. I samme omfang har I hjemmets master bedroom med eget badeværelse, der både er udstyret med separat bruseniche og spabad. Et flot og indbydende køkken-alrum ligger i forbindelse med bryggerset og skaber et skønt arbejdsrum for den passionerede hjemmekok, der her kan udfolde kogekunsten med god bordplads og masser af opbevaringsløsninger. Middagen kan I tilmed tage med ud på den sydvendte terrasse, hvor I kan nyde den under åben himmel. Via elegante franske døre træder vi ind i stuen med højt til loftet og store vinduespartier, der lukker lyset og havens natur indenfor.
Vi bevæger os ud i haven, hvor der ikke er udsigt til andet end livsnyderi. Hvad end det er grillhygge på den nedsænkede terrasse, kortspil i det læfyldte område eller børneleg på plænen, så er haven stedet at opholde sig. Her er der helt igennem skønt.
Lystrup er en udbudsrig by med gode handlemuligheder, der kan nås til fods. Men skulle I alligevel trænge til at mærke byens puls, så ligger Aarhus kun 20 minutter herfra og indbyder til at tilbringe en dag med shopping, kulturelle oplevelser, gastronomisk forkælelse og alt, hvad storbyen ellers har at tilbyde.
Ejerudg. pr. md.: 3.116
Sagsnr: AAV90107